**Szada Nagyközség Önkormányzata Képviselő-testületének**

**…/2021. (....) önkormányzati rendelete****Szada Nagyközség jelképeiről és azok használatáról**

Szada Nagyközség Önkormányzatának Képviselő-testülete az Alaptörvény 32. cikk (1) bekezdés i) pontjában meghatározott feladatkörében, az Alaptörvény 32. cikk (2) bekezdésében biztosított eredeti jogalkotói hatáskörében eljárva, Szada Nagyközség település történelmét hűen kifejező jelképek megalkotásáról és azok használatáról a következőket rendeli el:

**1. Az Önkormányzat jelképei**

**1. §**

1. Szada Nagyközség jelképei, mint a település történelmi múltjára utaló díszítő szimbólumok: a hagyományőrző pecsét, a címer, a zászló és a pecsét.
2. Az (1) bekezdés szerinti jelképek leírását a Szada Nagyközség Önkormányzat Képviselő-testületének szervezeti és működési szabályzatáról szóló önkormányzati rendelet tartalmazza.

**2. A címer használata**

**2. §**

1. Szada Nagyközség címerét, mint díszítő és utaló jelképet használni lehet:
2. az önkormányzat zászlaján,
3. a képviselőtestület és szerveinek kiadványain,
4. a Szadai Polgármesteri Hivatal levélpapír fejlécén, illetve borítékán,
5. a képviselőtestület ülésein a községháza tanácskozó termeiben állandó jelleggel,
6. a képviselőtestület, illetve polgármester által kötött szerződéseken, megállapodásokon,
7. a településsel (életével, fejlesztésével) foglalkozó kiadványokon, emléktárgyakon,
8. a képviselőtestület által alapított, illetve kiadott díszokleveleken, jelvényeken, emlékérmeken, plaketten, emléklapokon,
9. helyi ünnepségeken,
10. nemzetközi kapcsolatokban, idegenforgalmi propagandában, rendezvényeken,
11. településre vezető utak mellett a közigazgatási határnál lévő táblákon,
12. a közterület felügyelő egyenruházatán és az általa használt gépjárművön.

**3. §**

1. Szada Nagyközség címerét kizárólag hiteles alakban, az ábrázolás hűségének, a méretarányoknak és a színek megtartásával szabad használni.
2. Szada Nagyközség címerét csak olyan mértékig lehet lekicsinyíteni, hogy az ne sértse a hiteles ábrázolást.

**4. §**

1. Szada Nagyközség címerének előállítását, felhasználását és forgalmazását a polgármester engedélyezi.
2. Szada Nagyközség címerének előállítására, használatára, illetve forgalomba hozatalára kérelmet kell benyújtani. A kérelemnek tartalmaznia kell:
3. a kérelmező nevét, címét,
4. a címer használat célját, módját,
5. előállítás során az előállítandó mennyiséget.
6. a címer előállításának anyagát.
7. a terjesztés, a forgalomba hozatal módját.
8. a címerrel díszített tárgy mintapéldányát (rajzát)
9. a felhasználásért felelős személy megnevezését.

(3) A kérelemre kiadott engedélynek tartalmaznia kell:

1. az engedélyes nevét, címét,
2. az engedélyezett felhasználás céljának megjelölését,
3. a felhasználás idejét, érvényesség időtartamát.
4. a terjesztés, a forgalomba hozatal módjára, mennyiségére, illetve felhasználására vonatkozó kikötéseket.
5. Az engedély megadása írásban történik. Az engedélyt vissza kell vonni, amennyiben a címer attól eltérő módon, illetve mennyiségben kerül gyártásra, felhasználásra.
6. A kiadott engedélyekről a Szadai Polgármesteri Hivatal nyilvántartást vezet.

**4. A zászló használata**

**5. §**

(1) A Szada nagyközségi zászló használható:

1. a Polgármesteri Hivatal épületén,
2. a Képviselő-testület ülésein,
3. a Szada Nagyközség életében jelentős események, ünnepségek és rendezvények alkalmából,
4. a polgármester hozzájárulása alapján az önkormányzati vállalatok, intézmények ünnepségein,
5. a Szada és más település közötti bel- és külföldi kapcsolatokban,
6. cserezászlóként,
7. bármely kiemelkedő, példamutató cselekedet, magatartás, avagy teljesítmény jelképes elismerésként.
8. A települési zászló és az állami zászló együttes használata esetén a települési zászló sem terjedelmében, sem jellegében az állami zászlót nem múlhatja felül.

**6. §**

1. Szada Nagyközség zászlaját az ábrázolás hűségének, méretarányának és színeinek a megtartása mellett szabad használni.
2. A zászlót csak olyan mértékig lehet kicsinyíteni, hogy a hiteles ábrázolást ne sértse.
3. A zászló előállítására, használatára és forgalomba hozatalára a Polgármester ad engedélyt.
4. A települési zászló előállítására, használatára, illetve forgalomba hozatalára kérelmet kell benyújtani. A kérelemnek tartalmaznia kell:
   1. a kérelmező nevét, címét.
   2. a zászló használat célját, módját,
   3. előállítás során az előállítandó mennyiséget,
   4. a zászló előállításának anyagát,
   5. a terjesztés, a forgalomba hozatal módját,
   6. a zászló használatának időtartamát,
   7. a zászlóval díszített tárgy mintapéldányát (rajzát),
   8. a felhasználásért felelős személy megnevezését.

**5. Záró rendelkezések**

**7. §**

* 1. Ez a rendelet a kihirdetését követő napon lép hatályba.
  2. E rendelet hatályba lépésének napjától a Szada Nagyközség Önkormányzat Képviselő- testületének Szervezeti és Működési Szabályzatáról szóló 11/2020.(VII.10.) önkormányzati rendelet 1. sz. melléklete az alábbi rendelkezéssel egészül ki:

*„A Képviselő-testület által a polgármesterre átruházott hatáskörök:*

*i) Szada Nagyközség jelképeiről és azok használatáról szóló önkormányzati rendelet”*

Szada, 2021. szeptember 30.

|  |  |
| --- | --- |
| Pintér Lajos | Dr. Finta Béla |
| polgármester | jegyző |

***Záradék:***

***A rendelet kihirdetése …………napján megtörtént.***

***Dr Finta Béla***

***jegyző***

**ÁLTALÁNOS INDOKOLÁS**

A rendelet megalkotásának az az indoka, hogy szabályozott módon, előzetes és utólagos kontroll mellett, az arra érdemes szadai magánszemélyek és civil szervezetek, valamint vállalkozások tevékenységük során használhassák kommunikációjukban a nagyközség jelképeit.

A deregulációs célú rendeletfelülvizsgálat során megállapítást nyert – annak ellenére, hogy a Szada Nagyközség Önkormányzat Képviselő-testületének szervezeti és működési szabályzatáról szóló 11/2020.(VII.10.) önkormányzati rendelet (SZMSZ) 3. § -a nevesíti és leírását is meghatározza a jelképeket – nem létezik helyi szabályozás az önkormányzat jelképei használatának szabályairól.

**RÉSZLETES INDOKOLÁS**

1.§ Az önkormányzat jelképeinek felsorolását és leírásának jogszabályi hivatkozását tartalmazza.

2.§ - 4. § A címer használatára vonatkozó szabályokat tartalmazza.

5.§ - 6. § A zászló használatra tartalmaz rendelkezéseket.

7. § Hatályba léptető rendelkezéseket tartalmaz és hatáskört telepít a kérelmek elbírálására, illetve visszavonására.

**ELŐZETES HATÁSVIZSGÁLAT**

**a jogalkotásról szóló 2010. CXXX. törvény 17. § (1) bekezdése alapján**

**Várható társadalmi, gazdasági hatások**: a rendeletben foglaltak végrehajtásának társadalmi hatásai nem kimutathatók.

**Gazdasági, költségvetési hatás:** nem releváns.

**Környezeti, egészségügyi következmények**: a rendeletben foglaltak végrehajtásának környezeti következményei nem kimutathatók.

**Adminisztratív terheket befolyásoló hatás:** nincs.

**Egyéb hatás**: nincs

**A rendelet megalkotása szükséges/**nem szükséges

**A rendelet alkalmazásához szükséges feltételek:**

**- személyei:** adott

- **szervezeti**: adott

**- tárgyi**: adott

- **pénzügyi**: adott